[image: sigla_pmt_cmyk]
ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR
NR. CT2021-003090/26.07.2021

	        Bd. C.D. Loga nr. 1, Timişoara, tel : +40256- 408424


                                            REFERAT DE APROBARE  A
                                         PROIECTULUI  DE HOTĂRÂRE

privind aprobarea dobândirii de către Municipiul Timişoara a terenului în suprafaţă de 157 mp, înscris în CF nr. 444052 Timişoara , ce face obiectul renunţării la dreptul de proprietate, de către Iordache Marcel şi trecerea acestuia din domeniul privat al Municipiului Timişoara în domeniul public al Municipiului Timişoara

            Descrierea situaţiei actuale:

            Prin adresa nr. CT 2021-003090/22.07.2021, domnul Iordache Marcel, solicită trecerea din domeniul privat al Municipiului a terenului înscris în CF 444052 Timişoara , în suprafaţă de 157 mp, provenit din dezlipirea parcelei cu număr cadastral 427335, în vederea realizării unui drum.
           Imobilul situat în Timişoara, Calea Urseni, nr.11, înscris în CF nr. 427335 Timişoara (CF vechi: 4070, top:8618/2, 8619/2), în suprafaţă de 6071 mp, constând în teren intravilan, având categoria de folosinţă: curţi construcţii şi arabil, a fost dobândit de către domnul Iordache Marcel prin succesiune, conform Certificatului de Moştenitor nr. 48/27.03.2015 eliberat în Dosar nr.54-55/2015 de Notar Public Românu Silvia din municipiul Timişoara.
           Prin Declaraţia de renunţare la dreptul de proprietate autentificată sub nr. 648 din 15.07.2021, la Uniunea Naţională a Notarilor Publici- Societatea Profesională Notarială “MICULESCU” de către Notar Public Miculescu Dănuţ-Dorin, domnul Iordache Marcel, declară că renunţă la dreptul de proprietate asupra acestuia şi că terenul nu este grevat de sarcini sau servituţi.

           Schimbări preconizate şi rezultate aşteptate:

           În conformitate cu prevederile art. 562, alin.2 din Codul Civil, în CF nr. 444052 Timişoara a fost notată declaraţia autentificată privind renunţarea la dreptul de proprietate în favoarea Municipiului Timişoara.
           În baza art 553, alin 2, din Codul Civil , “imobilul cu privire la care s-a renunţat la dreptul de proprietate conform art. 562 alin 2, intră în domeniul privat al comunei, oraşului sau municipiului , prin hotărârea consiliului local”
           Conform art 296 din Ordonanţa de Urgenţă nr. 57/2019 ”(2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei , al oraşului sau al municipiului, după caz”

          Concluzii:

           În temeiul art. 139 alin 2 din Ordonanţa de Urgenţă a Guvernului nr. 57/03.07.2019 privind Codul administrativ şi  având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara , în domeniul privat, al terenului situat în Timişoara, Cal. Urseni, nr.11,  înscris în CF 444052 Timişoara, în suprafaţă de 157 mp şi trecerea terenului respectiv din domeniul privat al Municipiului Timişoara în domeniul public al Municipiului Timişoara, având destinaţia de drum.         

